SET ปิดลบ 13 จุด รับปัจจัยลบตปท.-ราคาน้ำมันดิ่งกดดันหุ้นพลังงาน
SET ปิดลบ 13 จุด รับปัจจัยลบตปท.-ราคาน้ำมันดิ่งกดดันหุ้นพลังงาน โดยดัชนีปิดตลาดวันนี้ ที่ระดับ 1,668.52 จุด ลบ 13.21 จุด หรือ 0.79% มูลค่าการซื้อขาย 3.48 หมื่นล้านบาท
9 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,668.52 จุด ลบ 13.21 จุด หรือ 0.79% มูลค่าการซื้อขาย 3.48 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงตามตลาดหุ้นในภูมิภาคเอเชียที่ติดลบเช่นเดียวกับตลาดในยุโรปติดลบเฉลี่ย 1% และดาวโจนส์ฟิวเจอร์สปรับลง
โดยบรรยากาศการลงทุนวันนี้เป็นลบหลังจากราคาน้ำมันปรับตัวลงกดดันหุ้นพลังงาน และยังเผชิญแรงกดดันจากธนาคารกลางสหรัฐฯ (เฟด) ส่งสัญญาณปรับขึ้นดอกเบี้ยในเดือนธ.ค.61 แต่ก็รับรู้กันไปแล้ว เพียงแต่สัญญาณที่ส่งออกมาทำให้อัตราผลตอบแทนพันธบัตรสหรัฐฯ (Bond Yield) ปรับตัวสูงขึ้น และเงินดอลลาร์สหรัฐฯแข็งค่าขึ้น ขณะที่เงินบาทอ่อนค่าลง ซึ่งเป็นไปได้ที่ Fund Flow จะไหลออกจากตลาดบ้านเรา แต่คงไม่มากนัก เพราะที่ผ่านมาได้ขายมามากแล้ว
อย่างไรก็ดี มองเป็นแค่แรงขายทำกำไรระยะสั้นจากปัจจัยนอกประเทศที่กดดัน แต่หากมองปัจจัยในประเทศก็มีเรื่องการเลือกตั้งที่ชัดเจนขึ้น ดังนั้น ตลาดฯน่าจะพักตัวเพื่อปรับขึ้นต่อไป
ส่วนแนวโน้มการลงทุนในสัปดาห์หน้า นายวีระวัฒน์ กล่าว่า ตลาดฯช่วงนี้คงจะอยู่ในช่วงพักตัว แนะติดตามการทยอยประกาศผลประกอบการของบริษัทจดทะเบียนไตรมาส 3/61 ในช่วงโค้งสุดท้าย และการพิจารณางบประมาณของอิตาลีที่จะเสนอต่อสหภาพยุโรป (อียู) อีกครั้ง พร้อมให้แนวรับ 1,655 จุด ส่วนแนวต้าน 1,690-1,700 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่     
PTT มูลค่าการซื้อขาย 2,363.90 ล้านบาท ปิดที่ 49.75 บาท ลดลง 1.00 บาท
IVL มูลค่าการซื้อขาย 1,926.02 ล้านบาท ปิดที่ 55.25 บาท ลดลง 1.75 บาท
PTTEP มูลค่าการซื้อขาย 1,575.73 ล้านบาท ปิดที่ 138.00 บาท ลดลง  2.00 บาท
CPALL มูลค่าการซื้อขาย 1,177.63 ล้านบาท ปิดที่  68.25 บาท เพิ่มขึ้น 0.25 บาท
NER มูลค่าการซื้อขาย 1,176.81 ล้านบาท ปิดที่ 2.32 บาท เพิ่มขึ้น 0.22 บาท
 
ตลาดหุ้นเอเชีย
